google/wiki40b huggingface dataset:
Cisár

Cisár (lat. imperator, starogr. basileus alebo autokratór, nem. Kaiser) je panovnícky titul najvyššieho stupňa v niektorých monarchiách, ako aj nositeľ tohto titulu. Slovo cisárstvo znamená buď vládu cisára alebo štátnu formu monarchistického štátu, na ktorého čele stojí cisár. V súčasnosti je jediným vládnucim cisárom na svete japonský cisár.

Vzťah ku kráľovi

Titul cisár je (dnes) nadradený titulu kráľ, ale v medzinárodnych pomeroch je rozdiel medzi kráľom a cisárom len čestný; obom patrí titul Veličenstvo (majestas) a kráľovské pocty.

Etymológia

Slovo pochádza z latinského caesar, čiže je odvodené od mena Julia Caesara. Ako caesar, po slovensky cézar, sa v Rímskej ríši počnúc Augustom titulovali rímski panovníci (titulovali sa ale viacerými titulmi súčasne, a to obyčajne Imperator Caesar Augustus). Alternatívny titul kráľ v Ríme neprichádzal do úvahy, pretože Rimania boli v tom čase hrdí na republiku a hrdí na to, že kedysi zrušili kráľovstvo. Preto bolo politicky nepriechodné, aby rímski panovníci prijali kráľovský titul.

Cár

V podstate (obsahovo aj etymologicky) zhodný je titul cár používaný v Rusku, Bulharsku a Srbsku, pričom ale v Rusku titul pôvodne označoval rôzne druhy (aj cudzích) vládcov a oficiálny titul od roku 1721 znel "imperátor" (v bežnej komunikácii však naďalej cár).
Ján Čipka

Životopis

Študoval v Miskolci, na evanjelický lýceu v Kežmarku a v Levoči, právo na Kolégiu v Prešove, do 1846 techniku vo Viedni. Advokát, podnikateľ a statkár v Brezne, 1849 podslúžny. Založil Nástrojársky hámor v Brezne a v Topoľčanoch a na Gemeri vlastnil oceľové kovospracujúce dielne, obhospodaroval množstvo pôdy. Člen slov. študentských spolkov, Tatrína, potom Stáleho NV zvoleného 1861 na Memorandovom zhromaždení v Martine, kde venoval 1000 zl. na pripravovanú MS. Zakladajúci člen a člen prvého výboru MS, 1863 člen deputácie MS u cisára vednej → Š. Moyzesom. Podporovateľ slov. národných podujatí, neskôr člen Slov. národnej strany, 1900 v tzv. banskobystrickom procese so slov. národovcami odsúdený na 2 mesiade väzenia. Jeho pričinením pôsobila v Brezne ustanovizeň Vzájomná pomocnica, ktorá pomahala pospolitému ľudu Horehronia. Publikoval v Slov. národných novinách a v Priateľovi ľudu.
Monfréville

Poloha

Obec má rozlohu 7,22 km². Najvyšší bod je položený 42 m n. m. a najnižší bod 1 m n. m.

Obyvateľstvo

Počet obyvateľov obce je 109 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gymnik

História

Názov „GYMNIK“ je odvodený z termínov gymnopédia (grécky bojový tanec), gymnos (cvičiť nahý), gymnikológia (náuka o telesných cvičeniach). Súbor dlhodobo patrí medzi najlepšie akademické folklórne súbory na Slovensku. Za roky svojej existencie sa v ňom vystriedalo viac ako 700 členov. Gymnik sa publiku predstavil na stovkách vystúpení doma i v zahraničí. Špecifikum súboru vyplýva z tradície prirodzených daností poslucháčov FTVŠ – šikovnosti, obratnosti, pohybovej zdatnosti, ale aj hravosti a humoru. V repertoári súboru sú tance a tanečné bloky z mnohých regiónov Slovenska. Nesú rukopis choreografa Jána Blaha, ale aj Juraja Hamara, Petra Mezeia a iných choreografov mladšej generácie. Choreografie sa vyznačujú návratom k pôvodným zdrojom ľudového umenia so snahou o minimálnu štylizáciu.
V súčasnosti má súbor 50 členov, zväčša poslucháčov fakúlt Univerzity Komenského v Bratislave a bratislavských stredných škôl. Riaditeľom súboru je Štefan Gerhát.

Ľudová hudba

Ľudová hudba Folklórneho súboru Gymnik má 11 členov, z toho 3 prvé husle, 2 druhé husle, 2 violy, kontrabas, harmonika, cimbal a gajdy. Zameriavame sa na ľudovú hudbu z najvýznamnejších regiónov Slovenska. Snažíme sa o čo hudobne najautentickejšiu interpretáciu daného regiónu. Primášom ĽH je Denisa Kopačková.
Boult-sur-Suippe

Poloha

Obec má rozlohu 19,75 km². Najvyšší bod je položený 116 m n. m. a najnižší bod 66 m n. m.

Obyvateľstvo

Počet obyvateľov obce je 1 677 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Činný výkon

Činný výkon (P) je reálna zložka striedavého elektrického prúdu v obvode, ktorý má okrem ohmického odporu zaradenú aj indukčnosť a kapacitu. Jednotka je W (watt).
Vzorec znie: P = U.I.cos φ.
Poznáme ešte:
jalový výkon (Q) (reaktančný, imaginárny výkon, VAr
Vzorec znie: Q= U.I.sin φ.
zdanlivý výkon (S) (celkový výkon), VA
Vzorec znie: S= U.I
Cos φ (kosínus fázového posunu) je charakteristická veličina, ktorá sa volá účinník.
Saint-Just-Luzac

Poloha

Obec má rozlohu 47,74 km². Najvyšší bod je položený 18 m n. m. a najnižší bod 0 m n. m.

Obyvateľstvo

Počet obyvateľov obce je 1 838 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Orthemale

Poloha

Obec má rozlohu 16,8 km². Najvyšší bod je položený 151 m n. m. a najnižší bod 111 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Páchateľ

Páchateľ je osoba, ktorá spáchala trestný čin.
Hyadum II

Hyadum II alebo Secunda Hyadum alebo Delta¹ Tauri (δ¹ Tauri) je hviezda v súhvezdí Býk a člen otvorenej hviezdokopy Hyády. Má podobné parametre ako Prima Hyadum.
Akousilaos z Kyrény

Akousilaos (starogr. Ἀκουσίλαος) bol olympijský víťaz v behu na jedno stadion v 2. storočí pred Kr.
Akusilaos z Kyrény si na 165. olympijských hrách v roku 120 pred Kr. vybojoval víťazstvo v behu na jedno stadion. Z antických autorov olympijské víťazstvo Akusilaa uvádza historik Eusebios z Kaisareie, a to v zozname olympijských víťazov (hlavne víťazov stadiodromu od 1. v roku 776 pred Kr. až po 249. olympiádu), ktorý je súčasťou diela Kronika (starogr. Παντοδαπὴ Ἱστορία – Pantodapé Historia). Tento zoznam vyhotovoval hlavne z písomností Iulia Africana, autora diel, zachovaných prevažne vo fragmentoch.
Préty

Poloha

Obec má rozlohu 12,4 km². Najvyšší bod je položený 212 m n. m. a najnižší bod 167 m n. m.

Obyvateľstvo

Počet obyvateľov obce je 577 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Barbolica

Charakteristika

Skalný masív (krajinárska dominanta) nad obcou Vernár s výskytom charakteristických druhov teplomilných a chladnomilných rastlín, typických pre vápencové bralá. Výmera prírodnej rezervácie je 11,97 ha. Leží v katastrálnom území obce Vernár, v okrese Poprad. Vyhlásená bola bola v roku 1988 ako štátna prírodná rezervácia a roku 1995 novelizovaná na prírodnú rezerváciu.
Rezervácia nie je verejnosti prístupná. Najľahšie je prístupná zo sedla na severe. Popod Barbolicu vedie stará cesta na Horehronie. Zo severnej strany sa nachádza lyžiarsky vlek.

Fauna a flóra

V rezervácii sa často vyskytuje poniklec slovenský (Pulsatilla slavica), prvosienka holá (Primula auricula), ostrica nízka (Carex humilis), kurička kitaibelova (Minuartia kitaibelii) a iné druhy. Z chladnomilných druhov rastlín je pozoruhodný výskyt medvedice lekárskej (Arctostaphyllos uva-ursi).
Barbolica vyniká faunou motýľov.
Hermival-les-Vaux

Poloha

Obec má rozlohu 13,76 km². Najvyšší bod je položený 166 m n. m. a najnižší bod 52 m n. m.

Obyvateľstvo

Počet obyvateľov obce je 847 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Donnery

Poloha

Obec má rozlohu 21,77 km². Najvyšší bod je položený 124 m n. m. a najnižší bod 99 m n. m.

Obyvateľstvo

Počet obyvateľov obce je 2 603 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Miglos

Poloha

Obec má rozlohu 18,76 km². Najvyšší bod je položený 1 903 m n. m. a najnižší bod 600 m n. m.

Obyvateľstvo

Počet obyvateľov obce je 108 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beuvron

Poloha

Obec má rozlohu 9,5 km². Najvyšší bod je položený 310 m n. m. a najnižší bod 175 m n. m.

Obyvateľstvo

Počet obyvateľov obce je 105 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sacey

Poloha

Obec má rozlohu 15,27 km². Najvyšší bod je položený 74 m n. m. a najnižší bod 6 m n. m.

Obyvateľstvo

Počet obyvateľov obce je 549 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Teodor Lektor

Teodor Lektor (starogr. Θεόδωρος Αναγνώστης – Theodóros Anagnóstes; * ? – † pred rokom 550) bol byzantský neskoroantický cirkevný historik. Ako už napovedá jeho meno, bol lektorom v konštantínopolskom chráme Hagia Sofia.
Jeho, pôvodne v gréčtine napísané, dielo Τριμερὴς Ἱστορία (lat. Historia tripartita) je kompilátom cirkevnohistorických spisov Sokrata Scholastika, Sozomena a Teodoreta z Kýru. Predstavuje kroniku udalostí od čias panovania cisára Konštantína I. (* 272 – † 337) po Theodosia II. (* 401 – † 450).
Teodor Lektor je tiež autorom diela Ἐκκλησιαστικὴ Ἱστορία (lat. Historia ecclesiastica). Opisuje v ňom udalosti od smrti cisára Theodosia II. do začiatku vlády cisára Justína I. v roku 518. Predpokladá sa, že tento spis vznikol ešte pred rokom 543. Kompletný text sa však nezachoval, známe sú len niektoré jeho fragmenty v spisoch napr. Jána Damascénskeho alebo v aktoch Druhého nicejského koncilu.
Champgenéteux

Poloha

Obec má rozlohu 25,11 km². Najvyšší bod je položený 277 m n. m. a najnižší bod 142 m n. m.

Obyvateľstvo

Počet obyvateľov obce je 586 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étercy

Poloha

Obec má rozlohu 4,55 km². Najvyšší bod je položený 593 m n. m. a najnižší bod 337 m n. m.

Obyvateľstvo

Počet obyvateľov obce je 701 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Patrokles z Krotónu

Patrokles (starogr. Πατροκλῆς) bol starogrécky sochár, činný v neznámom storočí.
Patrokles, syn Katilla z Krotónu, bol sochár pôsobiaci zrejme v archaickom období (6. stor. pred Kr. ?). Grécky cestovateľ Pausanias si po prehliadke sikyónskej pokladnice v Olympii do svojej sprievodcovskej príručky zaznamenal: „Je tu umiestnená aj Apolónova socha z dreva krušpánového a má pozlátenú hlavu. Hovoria, že to bol dar Lokrov, ktorí obývajú Zefýrsky mys, a že ju zhotovil Krotónčan Patrokles, Katillov syn.“
Pokladnice (náboženské) boli stavby určené k ochrane a vystavovaniu obetných darov jednotlivých gréckych miest. Sikyónska pokladnica v Olympii mala podľa opisu Pausania dve miestnosti, jednu postavenú v dórskom a druhú v iónskom slohu. Stavali ju približne na prelome 6. a 5. storočia pred Kr.
Alexandăr Morfov

Alexandăr Morfov (po bulharsky: Александър Морфов) je herec a divadelný režisér. Narodil sa v roku 1960 v meste Jambol. V roku 1990 vyštudoval Akadémiu hereckého umenia Krasťa Sarafova v Sofii. Od roku 1994 pracuje a hrá v Národnom divadle Ivana Vazova, kde realizoval množstvo mimoriadne populárnych inscenácií. Jeho posledná hra Vyhnanci (po bulharsky: Хъшове) mala na scéne národného divadla nebývalý úspech. Alexandar Morfov je nositeľom radu prestížnych domácich aj zahraničných ocenení.
Rumuni

Rumuni (rum. români) sú románsky národ, žijúci najmä v Rumunsku, ako menšina v Srbsku, Maďarsku a zámorí.
Ich odhadovaný počet vo svete je 23,8 miliónov. Ako jazyk používajú  rumunčinu, ako písmo latinku. 
O pôvode Rumunov existujú viaceré teórie. Najpravdepodobnejšia je, že Rumuni sú potomkovia rímskych kolonistov, ktorí sa v Dácii usadili potom, čo kraj ovládli Rimania za cisára Trajána. Toto rímske obyvateľstvo sa následne zmiešalo so zvyškom pôvodných Dákov a neskôr s rôznymi germánskymi kmeňmi a Slovanmi. Pozri aj článok Valasi. Teória, že Rumuni sú hlavne potomkovia romanizovaných Dákov je nepravdepodobná, keďže počas Trajánových Dáckych vojen Rimania vyzabíjali a následne rozpredali do otroctva väčšinu Dákov, časť aj potom vyhnali za hranice provincie a celá kajina musela byť nanovo osídlená rímskymi občanmi.Počas sťahovania Slovanov a po príchode Maďarov do podunajska boli prerušené kontakty Rumunov s ostatnými románskymi národmi, ktoré sa vyvíjali v prostredí katolíckej cirkvi a latinčiny. Rumuni sa vyvíjali v prostredí pravoslávnej cirkvi, gréčtiny, slovanských jazykov a byzantskej gréckej kultúry. Vplyv slovanských jazykov a gréčtiny na miestne románske obyvateľstvo bol veľmi silný.
Saint-Maurice-d’Ardèche

Poloha

Saint-Maurice-d’Ardèche má rozlohu 5,19 km². Najvyšší bod je položený 300 m n. m. a najnižší bod 121 m n. m.

Obyvateľstvo

Saint-Maurice-d’Ardèche má 312 obyvateľov (2009).
Graf vývoja obyvateľstva:
Zdroje: INSEE
Animatizmus

Animatizmus je predstava o oživení všetkého okolo nás, celej prírody. Oduševňovanie prírodných síl a javov. Animatizmus je všeobecný, blízky deťom. Jeho dôsledkom môže byť opatrnosť alebo strach. Animatizmus je zárodkom náboženských predstáv.
Mnohosten

Mnohosten alebo polyéder je teleso ohraničené rovinnými mnohouholníkmi. Mnohosten je trojrozmerné geometrické teleso, ktorého povrch sa skladá z konečného množstva stien tvorených pravidelnými alebo nepravidelnými mnohouholníkmi. 
Pojem mnohosten sa niekedy používa aj pre označenie n-rozmerného útvaru (napr. n-rozmerný simplex).

Všeobecne

Mnohosten má povrch skladajúci sa z mnohouholníkových stien, ktoré sa pretínajú v úsečkami vytvorených hranách. Body, v ktorých sa stretávajú (najmenej 3) hrany, sa nazývajú vrcholy. Časť priestoru ohraničeného stenami sa nazýva vnútrajšok mnohostena a je obvykle považovaný za jeho súčasť.
Mnohosteny sa označujú podľa počtu stien (4 a viac). Napríklad štvorsten (tetraéder), päťsten (pentaéder), šesťsten (hexaéder), sedemsten (heptaéder), osemsten (oktaéder), dvanásťsten (dodekaéder), dvadsaťsten (ikosaéder) a pod. Pre klasické (označované tiež. ako dôležité, vybrané, tradičné a pod.) mnohosteny existuje tiež samostatné označenie, napr. ihlan, kocka a pod.

Duálne mnohosteny

Ku každému mnohostenu existuje mnohosten duálny. Ten vznikne umiestnením vrcholov do „stredov“ stien pôvodného mnohostena a ich spojením hranami tak, že vrcholy ležiace v susedných stenách pôvodného mnohostenu sú v jeho duále spojené hranou.

Vzťah k grafom

Každý mnohosten sa vzťahuje k práve jednému grafu, ktorého vrcholy a hrany zodpovedajú vrcholom a hranám mnohostena. Vďaka tomu je možné používať teóriu grafov pre skúmanie mnohostenov.
Fulminát ortutnatý

Výroba

Spôsob prípravy bol popísaný už v alchymistických spisoch. Pripravuje sa veľmi jednoducho, pôsobením alkoholu na roztok dusičnanu ortuťnatého v kyseline dusičnej.

Použitie

Ako traskavina sa používa v primárnej časti rozbušiek. V minulosti ako jediná náplň alebo v zmesi s chlorečnanom draselným (KClO₃) a sulfidom antimonitým (Sb₂S₃); v súčasnosti v čistej podobe ako primárna zmes medených rozbušiek alebo v zmesi s azidom olovnatým a azidom strieborným (astrylová zmes). Svojho času sa dokonca traskavá ortuť flegmatizovaná vazelínou a olejovitými látkami používala na prípravu fulminátových bleskovíc.

Výhody

Vyniká vysokou citlivosťou k plameňu, za týmto účelom sa pridáva do zmesí pre zvýšenie zápalnosti.
Citlivosť k nárazu traskavej ortuti je v porovnaní s inými používanými traskavinami o málo vyššia.
Žiadaná vlastnosť je vysoká citlivosť k treniu a jednoduchá zápalnosť.
Dúležitá je jej vysoká chemická stabilita, mnohonásobne prevyšujúca stabilitu organických peroxidov, acetylidov, väčšiny perchlorátov a diazozlúčenín.

Nevýhody

Pri lisovaní vysokým tlakom sa ľahko prelisuje, čo je veľmi nežiaduca vlastnosť. Prelisovaná traskavá ortuť v rozbuške zásahom plameňa nedetonuje, ale iba vyhorí. Táto vlastnosť viedla v minulosti k zlyhaniu vyrobených rozbušiek, vyriešilo sa to až presnou kontrolou lisovacieho tlaku pri ich plnení.
Nevýhodou a slabší detonačný účinok. V porovnaní s ostatnými traskavinami je k iniciácii trhavín potreba priemerne 5 – 10 krát väčšie množstvo, čo sa značne predražuje.
Épreville

Poloha

Obec má rozlohu 6,44 km². Najvyšší bod je položený 122 m n. m. a najnižší bod 77 m n. m.

Obyvateľstvo

Počet obyvateľov obce je 1 001 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Transaction authentication number

Transaction authentication number skr. TAN alebo T.A.N. je druh jednorazového hesla, používané v prostredí internetového bankovníctva na autorizáciu finančných transakcií. TAN poskytuje zvýšenie bezpečnosti tým, že funguje ako druh dvojfaktorovej autentifikácie. Pokiaľ útočník získa dokument alebo zariadenie, obsahujúce TAN, bez znalosti prihlasovacích údajov je nepoužiteľné. Pokiaľ získa prihlasovacie údaje, bez platného TAN nemôže uskutočniť žiadnu transakciu

Základné použitie TAN

Pri základnom použití banka vytvorí používateľovi zoznam jedinečných TAN, ktorý si používateľ vyzdvihne v pobočke, alebo je mu poslaný poštou. Pre prihlásenie do internetového bankovníctva použije používateľské meno a heslo. To mu umožní prístup k informáciám o účte, ale neumožní uskutočniť transakciu – tú musí potvrdiť zadaním nepoužitého TAN zo zoznamu. Banka overí, či zadané TAN patrí do zoznamu, ktorý vytvorila používateľovi, a či nebolo použité. Pokiaľ áno, povolí transakciu, v opačnom prípade ju zamietne. Ak dôjde k prezradeniu (odcudzeniu) zoznamu TAN, používateľ ich môže zneplatniť upovedomením banky.
Tento systém je náchylný na phishingové útoky, keď útočník získa od obete heslo aj niektoré TAN zo zoznamu. Neposkytuje tiež ochranu pred útokmi man-in-the-middle – útočník zachytí TAN pri prenose a použije ho na podvodnú transakciu.

Indexed TAN (iTAN)

iTAN znižuje riziko phishingu. Pri autorizácii transakcie musí používateľ zadať presne určené TAN zo zoznamu. Pozíciu v zozname vyberá náhodne banka, preto je náhodne získané TAN pre útočníka prakticky bezcenné.
Aj iTAN sú náchylné na útoky man-in-the-middle.

Mobile TAN (mTAN)

Pri použití mTAN vygeneruje banka TAN a pošle ho používateľovi ako SMS. Táto SMS zvyčajne obsahuje aj údaje o transakcii, ktoré umožňujú klientovi skontrolovať, že transakcia nebola pri posielaní do banky zmenená. Bezpečnosť tejto metódy závisí od bezpečnosti mobilnej siete.

Generátor TAN

V tejto metóde sa používa bezpečnostný token, ktorý generuje TAN.
Sault-lès-Rethel

Poloha

Obec má rozlohu 6,45 km². Najvyšší bod je položený 146 m n. m. a najnižší bod 68 m n. m.

Obyvateľstvo

Počet obyvateľov obce je 1882 obyvateľov (2009).
Graf vývoja obyvateľstva:
Zdroje: INSEE
Pink Freud

Pink Freud je poľská džezová hudobná skupina.
V roku 1998 štvorica mladých muzikantov z Gdansku založila hudobnú skupinu s názvom Pink Freud. Tvoria improvizačné trio so sviežou a modernou hudbou, inšpirovanou džezom, rockom, folkom, jungle, drum and bass a pod., ktorá si vyžaduje vnímavé a pozorné publikum. V roku 1998 nahrali svoj debutový album Zawijassy. V roku 2003 im vo vydavateľstve Zen Posse Records vyšla Sorry Music Polska. Na tomto albume Pink Freud prezentuje celkom nový štýl a siaha po nových metaforách, prostredníctvom ktorých rozpráva svoje príbehy. Pink Freud dnes tvoria: Wojtek Mazolewski (basa, loop, sampler), Tomek Zietek (trúbka), Kuba Staruszkiewicz (bicie). Skupine vyšiel tretí album Jazz fajny jest s remixami v podaní najlepších mladých moderných hudobníkov, DJ-ov a skupín – ako napríklad EMADE, ENVEE, Niewinni Czarodzieje, m.bunio.s, Mika Urbaniak, Old Time Radio, LocoStar a ďalší.
Saint-Martin-d’Auxy

Poloha

Obec má rozlohu 7,32 km². Najvyšší bod je položený 463 m n. m. a najnižší bod 285 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Echoes in Rain

Kompozícia

Skladba „Echoes in Rain“ má v sebe silný optimizmus, a to predovšetkým vďaka rytmickému pochodovému ostinatu a technike pizzicato. Záver skladby je porovávaný s jej hitom „Orinoco Flow“. Skladba je hraná v molovej stupnici (výslovne v fis mol). Hlasový rozsah Enyi sú 2 oktávy od B2 po E5. Skladba obsahuje klavírny prechod, podobný jej sólovej klavírnej tvorbe.
Étrigny

Poloha

Obec má rozlohu 19,22 km². Najvyšší bod je položený 500 m n. m. a najnižší bod 189 m n. m.

Obyvateľstvo

Počet obyvateľov obce je 447 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Věra Benšová – Matyášová

Životopis

Po gymnaziálnych štúdiách študovala na pražskom Tanečnom konzervatóriu, ktoré absolvovala roku 1952. Angažmá: Krajské krušnohorské divadlo (1953 – 1954), Divadlo satiry a estrády v Prahe (1955 – 1957), Státní divadlo v Karlíně (Hudební divadlo Karlín (1957 – 1961)). Hrala aj v niekoľkých českých filmoch (Nevěra, Strakonický dudák, Obušok, z vreca von!, Princezná so zlatou hviezdou, Botostroj). Od roku 1961 sa venovala novinárskej práci. Bola redaktorkou Zemĕdelských novin v ktorých uverejňovala články o kultúre, divadle, divadelné recenzie a baletné kritiky. Pochovaná je v Jasenovej.
Kvalifikácia na Majstrovstvá sveta vo futbale 2014 – Ázia – Tretia fáza

V 3. kole sa nachádza 20 tímov rozdelených do 5 skupín. Tímy z 1. a 2. miesta postupujú do 4. kola. Boje o postup do 4. kola začínajú 2. septembra a končia 29. februára 2012.
Cruis

Poloha

Cruis má rozlohu 36,47 km². Najvyšší bod je položený 1 732 m n. m. a najnižší bod 575 m n. m.

Obyvateľstvo

Cruis má 603 obyvateľov (2009).
Graf vývoja obyvateľstva:
Zdroje: INSEE
Gipsy

Život

Už od roku 1994 sa spolu s bratom Patrikom pokúšal preraziť na hudobnej scéne, ale neuspel. Miesto pokračovanie v duu Twins sa obaja rozhodli založiť hip-hopovú skupinu Kalo Rikonos, z ktorej sa nakoniec časť odtrhla a stala sa z nej Paranormalz Cru. Jedinou oficiálne nahranou snímkou Kalo Rikonos sa v roku 1996 stala agresívna pieseň s tematikou ulice a rasizmu zvaná Syndrom Snopp. Ani ten sa však vtedajší Universal Music nerozhodla vydať. 
V roku 1997 sa stretol s DJ smogom a založil rovnomennú hip-hopovú skupinu Syndrom Snopp a z party Paranormalz Cru sa stalo undergroundové vydavateľstvo. Na vlastné náklady začali vydávať alba. Gipsy sa stal hlavným producentom a od roku 2000 vydalo Paranormalz cez 30 albumov undergroundového hip-hopu. 
Okolo roku 2000 pod menom Ramonis pôsobil na popovej scéne, vydal album Ramonis.cz u BMG a napísal text ku skladbe Letím ke hvězdám pre prvý ročník súťaže Česko hledá SuperStar, ale tiež spolupracoval na debutovej platni Busted R'n'B speváka Sámera Issy. Ďalej vydal platňu Rýmy a blues, ktorú priblížil tento žáner českým priaznivcom rapu. 
V roku 2004 prišiel na myšlienku spojiť prvky hip-hopu, breakbeatu a funku s rómskym folklórom. Vzniklo album Ya favourite CD Rom a neskôr sa stretol so známym rómskym huslistom Vojtechom Lavičkou. Z počiatku iba vystupovali naživo na Gipsyho solo albumu, avšak o rok neskôr už z experimentu vznikla štvorčlenná skupina Gipsy.cz. V roku 2006 vydali album Romano Hip Hop. 
Kapela získala mnoho ocenení, napr. Anděl (Objav roka 2006), Filter (Koncertná kapela roka 2006) a ďalšie ceny. V roku 2007 získal Radoslav Banga prestížnu cenu OSA a stal sa najúspešnejším mladým autorom populárnej hudby. Ďalší album Reprezent (2008) sa umiestnilo ako tretí najlepší v rebríčku World Music Charts Europe. 
Banga sa presadil tiež mimo hudobnú oblasť a v roku 2007 sa stal ambasadorom Európskeho roka rovnakých príležitostí. Gipsy.cz si ako prvá a zrejme jediná česká kapela zahrala na najväčšom festivale na svete Glastonbury. Videoklip k singlu Romano Hip Hop sa hral na MTV a kapela hrá po celom svete. Gipsy.cz sa zúčastnilo tiež dvoch národných kôl Veľkej ceny Eurovízie a jedného medzinárodného.
Je prasynovcom spisovateľa Dezidora Bangy.
Bourigeole

Poloha

Obec má rozlohu 9,08 km². Najvyšší bod je položený 711 m n. m. a najnižší bod 315 m n. m.

Obyvateľstvo

Počet obyvateľov obce je 48 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE